
INAUGURALIS, 

DE  IMAGINATIONE, 

■ MORBORUM  CAUSA  AC  REMEDM 


AUCTORE  OSWALDO  HUNTER. 


Potentiam  infignem  ad  conditionem  corporis 
mutandam  mentis  inefle  apud  plerofque  fcripto- 
res  medicos  notatum  eft.  Vis  quoque  imagi- 
nandi, e fun£lionibus  tanquam  validifTima,  faepe 
fuit  celebrata,  ejufque  impetus  haud  coercendi 
exempla  fere  innumera  enarrata  funt.  Parum 
autem,  vel  de  modo  quo  haec  facultas  muneri- 
bus fungitur,  vel  de  gradibus  quibus  ad  elFedus 

I 

fuos  confequendos  procedit,  adhuc  fuit  exprom- 
ptum. 


Invitus 

Invitus  equidem  operam  aggredior  difficilem, 
viribus  certe  majorem  j nec  polliceri  aufim  me 
rem  caligine  merfam  pandere, feu  lucidiore  ordine, 
quam  alii  adhuc,  exponere.  Sed  quid  vetat,  nar- 
rationibus rerum  exploratarum  fufpiclones  et 
conjefturas  aliquot  adjicere,  quae  non  prorfus 
ineptae  ideoque  attentionis  haud  indignae  viden- 
tur ? 

Materia  longius  latiufque  patet,  quam  in  ten- 
tamine hujufmodi  fatis  dilucide  exponi  poffit. 
Quae  itaque  dicenda  funt,  ne  laxis  datis  habenis 
modum  exceflero,  intra  fines  arftos  continebo, 
atque  potius  res  veras  (quae  utilitatem  mani- 
feftam  fecum  proferunt)  recenfere,  quam  fup- 
pofitiones  ingeniofas  et  fubtiles  fingere  cona- 
bor. 

Vires  animi  nequaquam  fatis  funt  inter  fe  dil- 
criminatae  ac  definitae.  Sunt  qui  eas  nimis  ge- 
neraliter ac  perfuntlorie  difiinguuntj  alii  qui 
nimis  fubtiliter. 


Semper 

Semper  mihi  vifum  eft,  Imaginationem  a Con- 
ceptu, feu  facultate  res  antea  fub  mente  verfatas 
repraefentandi,  diftingui  debere,  quia  haec 
prope  fimplex  efl  funftio,  illa  autem  ex  pluri- 
bus aliis  facultatibus  conficitur.  Compluribus 
procul  dubio  animalium  generibus  potentia  da- 
tur concipiendi,  nullum  vero  animal  praeter 
hominem  munere  imaginationis  gaudere  vide- 
tur. 

Vox  Imaginatio  facultatem  conjungendi  in 
novis  fpeciebus  formifque  ideas  antea  per  alios 
fenfus  nobis  fuppeditatas  exprimit.  Huic  infer- 
viunt  perceptio  imprimis  et  conf cientia^  ex  quibus 
notiones  univerfae  funt  derivatae ; conceptio^  quae, 
rebus  ipfis  abfentibus,  earum  fimilitudines  effin- 
git, memoria^  quae  ad  conceptionis  adionem 
prorfus  neceflaria  eft,  abjlradio,  quae  ideas  com- 
miftas  feparat,  judicium^  fenfufque  pulchritudinis^ 
quibus  feliguntur  materiae  in  novas  formas  dif- 
ponendae. 


Imaginatio 

Imaginatio  itaque  modus  efl;  peculiaris  quo  om- 
nes mentis  facultates  vires  fuas  conferere  poffunt. 
Conceptui  vero  magis  quam  alii  cuipiam  earum 
Imaginatio  efl:  affinis,  nec  quidem  ullo  modo 
haec  ab  illo  difcrepat,  nifi  quod  multo  compo- 
fitior  eft,  atque  auxilio  ceterarum  facultatum 
magis  eget. 

Quamvis  igitur  in  obfervationibus  quas  pro- 
laturus fum,  Imaginationi  aliquando  quaedam 
potius  conceptui  tribuero,  non  tamen  meipfum 
errandi  a propofito  jure  accufandum  fentiam, 
quodcunque  enim  de  fimpliciore  verum  efl:  ad 
complexiorem  plerumque  quoquomodo  afcri- 
bere  licet. 

Non  me  latet  multa  de  hac  re  jamdudum 
fcripta  fuifle.  Sed  impedimento  mihi  erat,  quo- 
minus multos  talium  fcriptorum  confulerem, 
quod  nequaquam  mihi  arridebant  pleraque 
apud  libros  celeberrimos  circa  hoc  argumentum 
prodita,  in  quibus  nullas  limites  juftas  inter 

operationes  mentis  diffimiles  conftitutas  inve- 
niebam. Aegre  profedlo  ferebam,  quod  ubi 
res  veras  diftinfte  et  perfpicue  enarrandas  quae- 
fiveram,  non  nifi  contemplationes  leves  futilefque 
reperui,  quodque  ubi  narrationes  funplices  in- 
veniendas fperaveram,  obfcuris  et  incom- 
pofitis  difceptationibus  perlegendis  defatigatus 
fum. 

Res  de  quibus ‘haec  facultas  verfatur  innu- 
merae funt,  quippe  quae  tam  variae  quidem 
quam  funt , ideae  quas ' mente  concipere  pof- 
fumus.  Omnia  quae  fenfibus  tum  externis  tum 
internis  percipiuntur  materiam  infinitam  ad 
imaginationem  exercendam  praebent. 

Exercitatio  autem  hujus  potentiae  multis  ab 
rebus  quarum  rationem  femper  habeamus  opor- 
tet  afficitur.  De  his  pauca  expedienda  funt. 


Multum 

Multum  imprimis  ab  aetate  et  temperamento 
vario  pendet.  In  teneris  annis,  dum  paucas 
adhuc  mens  notiones  comparavit,  tenuis  e(l 
Imaginatio.  Copofior  autem  et  agilior  fit, 
prout  ad  fortiorem  aetatem  propius  adventum 
fit ; tunc  maxima  eft.  Moderatior  dein  lentior- 
que  fit  paulatim,  prius  autem  quam  fenedlute 
vires  corporis  fradtae  funt,  deficit  plurimum. 
In  temperamento  fanguineo,  nec  minus  in  cho- 
lerlco,  valida  fere  eft  agilifque.  Nec  melancho- 
licis deeft  j fed  in  frigido  ftupidoque  phlegmati- 
corum genere,  torpida  omnino  eft  ac  fegnis. 

Confociaiio  Idearum  fundio  eft  animi  quae 
Imaginationi,  pariter  ac  memoriae  judicioque 
fingulariter  infervit.  Haec  autem  facultas  co- 
gitationes menti  fuggerit,  propter  affinitates 
certas  quae  iis  cum  aliis  funt,  quarum  maxime 
notabiles  funt  proximitas  tempore  locoque, 
ordo,  nexus  caufam  inter  atque  effedlum  inter- 
cedens, fimilitudo,  oppofitio,  differentiaeque  cu- 

jufcunque 

jufcunque  generis  admodum  perfpicuae.  De  his 
omnibus  hic  differere  non  opus  eft. 

Pathemaia,  quae  dicuntur,  animi,  ad  Imagina- 
tionem movendam  plurimum  valere  bene  novi- 
mus, atque  faepiflime  quidem  caufas  efle,  ad  ejus 
aftionem  excitantes.  Qui  in  furorem  a6lus  bac- 
chatur, illi  fubito  in  mentem  irruunt  omnia  quae 
in  moribus  offendentis  odiofa  et  nefanda  concipi 
poffunt ; omne  porro  quod  offenfionem  ingra- 
vare poffit  centies  augetur.  Deinde  ad  injuriam 
iratus  ulcifcendam  accenditur,  omnes  vindidae 
rationes  exquirit ; rurfus  ad  graviorem  redden- 
dam culpam  et  contemplationes  delinquenti  in- 
juriofas  volvendas  revertitur,  donec  brevi  admo- 
dum fpatio  omnia,  quae  ira  infrenis  fugge- 
rere  poffit  fuerint  iterum  iterumque  luftrata. 
Quem  timor  fervitio  premit,  formae  terrificae, 
quae  nunquam  fortium  mentibus  occurriffent, 
per  ejus  pedora  plurimae  infmuant.  Timidus 
coacervatim  agglomerat  omnes  imagines  hor- 
rendas, de  quibus  fama  garrula  unquam  men- 
dacia 

dacia  finxit,  in  caligine  oculos  aperire  non  au- 
det, ne  fpedrum  terribilius  vifu  quam  acies  mor- 
talium, tuto  afpicere  poflit  de  improvifo  profiliat, 
ancipiti  fortunae,  (utrum  difcrimini  pugnae,  an 
aliis  vel  maris,  vel  terrae  periculis,)  fe  objicere 
renuit ; omnes  enim  cafus  infaufli  femper  ante 
oculos  funt  expoliti.  Sic  vero  terrores  ac  peri- 
cula, fub  no6lIs  umbra  latentia,  eodemque  modo 
fortes  omnes  minaces  multiplicat,  ut  tandem  magis 
ac  magis  horrore  perculfus,  dum  alii  fiant  fecuri, 
corruat. 

Ille  quem  amor  noQes  diefque  exercet,  ad- 
juvante phantafia,  campis  Arcadiae  apricis  im- 
mittitur, ubi  fecundum  ripas  placidae  amnis,  pro- 
pe quas  greges  fecurae  vefcuntur,  dum  pafiores 
carminibus  agrefiibus  certant,  diledtam  comitari 
licet,  inde  ad  receflus  nemoris  fuaveolentis,  fub  Mae- 
nalo pinifero,  vel  Erymantho  fublimi  illam  haud  in- 
vitam ducit ; ubi  millia  volucrum  blandis  concen- 
tibus mulcent  aures,  ibi  que  oculi  fcenis  amaeni- 
tate  praecellentibus,  locis  laetiflimis  deledlantur. 

Ibi 

Ibi  cum  dilefta  pulchriori  quam  antea  unquam 
vifa  in  gramine  floribus  gemmato,  fub  tegmine 
myrtae  frondofae,  arboris  Veneri  gratiffimae,  re- 
cumbit, ibi  dant  avidos  amplexus  animafque  mu- 
tuo transfundunt.  Amator  fic  imagine  formae 
correptus  ultra  modum  accenditur,  ac  fervidum 
nutrit  fub  pedore  vulnus. 

Imaginatio,  prout  plus  minus  ulli  alterive  con- 
fociationis  vinculo  paret,  aut  cujufvis  patherna- 
tum  generis  imperium  patitur,  morem  paulatim 
acquirit  peculiarem,  qui  longo  ufu  tandem  adeo 
validus  evadit,  et  fuper  omnes  ceteras  mentis 
potentias  ditionem  haud  refillendam  proferat. 
Quicunque  acriter  et  aflidue  ftudiis  unius  tajitum 
generis  indulget  in  modum  cogitandi  artificia- 
lem, quafi  mechanicum,  quem  mutare  difficile 
erit  admodum,  inducitur.  Cogitatione  alveo 
quodam  quem  exfuperare  nequeunt  defluere  dif- 
cunt ; fecundum  hunc  confuetum  aflidue  agunt 
curfum,  nec  expatiari  conantur.  Omnia  menti 
talis  hominis  objedta,  (fi  agilis  faltem  et  impetu- 

B ofa 

ofa  fit  Phantafia,)  in  torrentem  hunc  praecipitem 
attrahuntur,  ac  declivi  curfu  feruntur.  Huic 
caufae  tribuenda  ?unt  ftudia  quaedam  rara,  curae 
fmgulis  peculiares  (et  quae  Anglice  vocantur, 
Hobby  horfes^)  errores  ridiculi,  hallucinationes, 
ideae  melancholicae,  deliria, — mens  enim  quae 
unicam  idearum  feriem  evolvere  folita  eft,  ad  a- 
lias  contemplandas,  more  faltem  quo  ceteri  ho- 
mines has  intueri  confentiunt,  fit  prorfus  inepta. 
Res  cui  tota  ejus  attentio  dedita  eft  fola  videtur, 
quae  notitiam  intelledtus  culti  meretur,  hujufque 
rei  nexibus  cum  aliis  rebus  nequaquam  cognitis, 
tali  afpe£tu  illi  apparet,  qualis  omnibus  fanis  ma- 
nifefte  abfurdus  perfpicitur.  Imaginatio  hoc  mo- 
do, propter  confuetudinem,  in  ratione  fingendi 
fibi  propria  verfata  faepe  tum  valida  devenit,  ut 
voluntatis  imperia  fpernat,  ac  rationis  confilia 
fufque  deque  habeat. 

Haec  autem  facultas,  quamvis  faepe  indomi- 
tam fe  oftendat,  nequaquam  tamen  vires  praeter 
arbitrium  folet  adhibere.  Plerumque  contra  nil 

vetat. 

vetat,  in  ullum  rei  alicujus  confpe^tum  aciem 
animi  convertere,  et  huic  pro  tempore  mentem 
arreftam  fummis  viribus  adjicere.  JSIil  vetat  quin 
cogitationem  aliquam  ad  varias  ejus  confequenti- 
as,  feries,  nexufque  p.erfequamur,  et  quandocun- 
que  libeat  hanc  operam  intermittamus,  ut  in  ali- 
am rem  ftudia  conferantur. 

Sunt  equidem  haud  pauci,  qui,  propter  cultu- 
rae defeftum,  five  inftitutionem  vitiofam,  in  tan- 
tam phantafiae  confufionera  inciderunt,  quique 
ineonftantiae  tam  abnormi  fa£li  funt  obnoxii,  ut 
exiguam  admodum  in  vita  regenda  potentiam 
exerceat  voluntas.  Tales  faepiffime  lapfu  quafi 
declivi,  in  afperrimam  effrenatiffimamque  infani- 
am  cadere  videmus,  nec  fanationem  perfectam 
fere  unquam  datur  fperare. 

Quas  adhuc  memorata  funt  magis  condanter 
agunt,  et  ad  imaginationis  naturam  (quam  cha- 
raderem  Graeci  vocant,)  determinandam  haud 
minimum  valent.  Alia  funt  non  minus  valen- 
tia, 

tia,  educatio,  exempli  caufa,  ac  ratio  vitse  diu 
perfecuta,  de  quibus  tamen  longius  diflerere  non 
in  animo  eft. 

Contingentia  innumera  quotidie  evenientia  ac- 
tioni hujus  facultatis  initium  dant.  Haec  nimi- 
rum occafiones  funt,  quae  in  certas  cogitandi  fe- 
ries impellunt,  et,  pro  diverfis  fuis  naturis  aliam 
vel  aliam  fuggerere,  cogitationefque  fuggeftas 
magis  vividas  reddere,  idonea  funt. 

Conditio  corporis,  debilifne  an  firma,  efte- 
€lum  conflantem  praebet.  Sed  ardiores  intra 
limites  continentur  quae  faciunt  repletio  ad  tem- 
pus  atque  exinanitio  fubita.  Illa  facile  laetas 
vividafque  imagines  arceflit,  languidiores  effert 
haec  et  plerumque  trifles. 

Appetitio  quaevis  excita  cogitationes  ad  ob- 
jectum fuum  aliquo  modo  affines,  vividiores 
autem  vel  debiliores,  prout  ipfa  vehementior  vel 
}^ertior  fit,  movere  folet.  Quem  ardor  edendi 

fatigat, 

fatigat,  illi  in  mentem  veniunt  menfac  dapibus 
opimis  oneratae,  quibus  contemplatis,  importu- 
nior urget  fames,  os  movetur,  ac  dens  in  dente 
exercetur — fed  fruflra — effugiunt  deinde  epulae 
lautae,  quarum  in  locum  fuccedit  pallida  famis 
^ imago,  in  lapidofo  agro  unguibus  et  dentibus 
raras  herbas  vellentis,  cava  lumina  avidaque 
offa  monftrantis tunc  horror  exanguis  ingruit, 
nec  ulla  fpes  opis  reflat. — Qui  fiti  excoritur, 
pocula  plena,  fontes,  flumina  depingit,  undas 
arente  fauce  trahere  nititur,  hoc  modo  variis 
imaginibus  feipfum  afperius  crucians. — Homini 
libidine  furenti  in  Venerem  flimulato  facile  oc- 
currit imago  puellae  formofae  blandae,  votis* 
fuis  obedientis,  quae  quidem  imago  flammas 
vehementiores  injicit,  acriufque  agitat  pedlus. 

Omnia  quae  aciem  mentis  ab  rebus  externis 
detrahunt  aftioni  phantafiae  favent.  Hic  autem 
tenebrae  primum  fibi  locum  vindicant.  Cum 
atra  nox  rerum  aufert  colorem,  haec  indefeffa 
facultas  vires  acrius  intendit.  Menti  enim  lex 

efl  agendi,  quamcunque  illius  fundionem,  ubi 
cetera  quae  huic  non  proxime  miniftrant  otian- 
tur, validius  fe  exercere.  Imaginatio  igitur, 
facultate  videndi  quiefcente,  formas  nunquam 
vifas  fibi  depingit,  fuaque  ipfius  opera  vel  de- 
leniatur vel  torquetur. — Silentium,  fimili  ratio- 
ne, praebet  agendi.  Hinc  magna  ex  parte 
tam  ad  operas  imaginationi  idoneum  efl  tempus 
podlurnum.  Majores  vero  labores  quando 
fomnus  per  membra  quietem  fpargit,  atque 
curas  ex  pedlore  folvit  phantafia  impendere  in- 
cipit. Tunc  fopitos  fenfus  fomnia  deludunt, 
varias  imitantia  formas,  veris  mifcentia  falfas, 
quorum  alia  timorem  injiciunt,  alia  gaudio  in- 
flabili obleniant.  Hic  vigor  animofus,  quern  in 
fomniis  exerit  Imaginatio,  ex  audla  conceptio- 
num vividitate  praecipue  pendet.  Conceptiones, 
feu  vifiones  animi,  vividiores  effe  dum  fomnia 
adfunt,  ex  hoc  facile  apparet,  quod  ejOPedus 
interdum  edunt  vix  unquam  dum  vigilamus 
obfervatos.  Rariffime  fane  tam  fervidae  cogi- 
tationes lafcivae  hominem  vigilantem  incendunt. 


ut 

ut  femen  fponte  effundatur ; quis  autem  ignorat 
ejeftiones  violentas  talibus  cogitationibus  pro- 
vocatus fub  noftem  effe  frequentiffimas  ? Cla- 
rum vero  eft,  conceptionem  hic  non  folam  agere, 
fi  enim  haec  unica  fit  caufa,  juvenes  qui  prae- 
mia Veneris  nefciunt,  quippe  qui  nullam  volu- 
ptatum lafcivarum  conceptionem,  accurate  fic 
didlam,  habere  poffunt,  emiffionibus  iftiufmodi 
nunquam  debent  tentari.  Omnibus  autem  no- 
tiffimum  eft,  caelebes  intemeratos,  qui  nun- 
quam faeminae  notitiam  habuiffent,  eadem  pa- 
tiuntur  feminis  profluyia.  Ad  eundem  effedlum 
promovendum  confert  inertia  voluntatis  alia- 
rumque  facultatum  validarum,  quae  imaginatio- 
ni vigilantis  ejufque  effedibus  obftare  folent. 

Poft  fomnum,  qui  occafionem  operibus  phan- 
tafiae  dat  frequentiffimain  recenfendi  funt,  mor- 
bi aliquot,  quibus  fcilicet  delirium  ullius  generis 
adfit.  Hos  autem  amplius  confiderare  pofthac 
oportebit. 


His 


dissertatio  medica, 


Id 

His  praemiflis,  ad  efFe£lus  quos  Imaginatio 
fana  ac  morbida  edere  folet,  veniendum  eft. 

Imaginatio  vehementer  percita  effedlus  parit 
Iis  a conceptionibus  vividis  natis  genere  fimiles 
fed  gradu  multo  majores. 

Perfuafum  efl:  mihi,  Conceptionem  animi  non, 
ficuti  perceptio  ac  memoria,  fidem  quod  objefta 
fua  exiftant,  neceffario  implicare.  Ubi  autem 
perquam  vividae  funt  hujufmodi  imagines,  rebuf- 
que  quas  referunt  quam  fimillimae,  faepe  deci- 
piunt, et  ad  quoddam  faltem  tempus  fidem  me- 
rere videntur.  Hoc  accidit  potiffimum  quando 
eodem  tempore  imagines  rerum  externarum  non 
percipiuntur,  ut  veris  fictas  comparando  expe- 
diamur. Hinc,  ni  fallor,  adeo  potentes  funt 
fpecies,  qua  cum  nox  caligine  terras  operit 
phantafiam  illudunt.  Tales  funt  formae  quo- 
rundam  hominum  nobis  notorum,  qui  longe 
fortaffe  abfunt,  fortaffe  qui  jam  mortui  funt, 
talia  quoque  funt  fimulacra  varia  res  antea 

vi  fas 

vifas  menlieiiiia,  oculum  mentis  ita  valide  per- 
cellentia ut  oculos  corporeos  illidere  credan- 
tur. 

Magis  adhuc  figmenta  Imaginationis  com- 
plures homines  deludunt.  Eft  enim  animo  na- 
turalis quaedam  propenfio,  quae  ad  res  facile 
concipiendas  credendum  valide  adducit.  Hinc 
ubi  vividae  admodum  fuht  formae  ab  Imagina- 
tione fiftae,  noftrifque  de  verifimilitudine  opi- 
nionibus congruentes,  propenfi  fumus  ad  ddcni 
^llis  habendum.  C^um  narrationem  rerum  Eoa- 
rum exi:ni;2  feriptam  legimus,  vix  nofmetipfos, 
dum  oculi  detinentur,  prohioere  poffumus,  quin 
eam  cfle  yeram  credamus ; quare  gaudiis  ac 
moeroribus  quibus  heroes  et  heroides  aftedlos 
efle  narrantur;  quantum  fere  fi  nobis  effent 
amici,  tantum  percellimur  ? In  delirio  febrium 
fpecies  maxime  abnormes  aegros  deludentes, 
praefertim  fi  abfunt  familiares  et  res  cognitae 
umbris  occuluntur,  pro  certiflimis  haberi  obfer- 
vamus.  Sunt  et  alii  morbi  in  quibus  ex  afte^lu 

corporeo 

corporeo  fidiones  a phantafia  ortae  faepe  vd 
perfpicaciffimos  hominum  decipiunt ; morbi  fci- 
licet  quos  comitatur  malefana  conditio  cerebri, 
quales  funt  melancholia,  mania,  hypochondriafis, 
et  innumera  alia  mala,  forfan  a ventriculo  origi- 
nem ducentia,  poftea  autem  totum  genus  nervo- 
fum  conturbantia. 

Quum  igitur  Imaginatio  facultatem  intelli- 
gendi  ac  fenfus  fallere  poflit,  nil  mirum  quod 
pathematibus  imperare  valet.  Ex  arte  fua  ma- 
gica, cor  faevo  furore  tumet,  vel  moerore  acer- 
bo premitur;  fanguls  formidine  gelida  con- 
crefcit  vel  aeftu  gaudii  fervet.  Oratoribus  atque 
poetis  hoc  bene  notum  eft,  et  hac  quidem  noti- 
tia rite  adhibenda  fumma  eorum  artipm  nobilium 
nititur. 

Orator  animo  difertus,  fecus  ac  fcientiarum 
praeceptor,  non  tam  rationibus  fidem  facere 
quam  impetu  motuum  animi  devincere  conatur, 
ut  hoc  confilium  exequatur,  operam  ad  Ima- 
ginationem 

^Inatldnem  movendam  acritef  impendit.  Reni 
de  qua  agitur  in  afpe^llbus  omnibus  qui  caufae 
prodeffe  poffint  exponit,  omniaque  adverfa  aut 
velo  obducit,  aUt  ut  fuo  propofito  conveniant 
interpretatur.  Poftquam  defcriptionem  ad  finem 
perduxit,  ad  peftora  audientium  provocat,  quae 
pro  arbitrio  fuo  ita  commoventur,  ut  in  fenten- 
tiam  optatam  judicia  eorum  rapiantur. 

Ex  omnibus  autem  animi  afFeftibus  fpes  atque 
metus  ab  Imaginatione  plurimum  pendent.  Haec 
enim  facultas  mira  cum  celeritate,  e multitudine 
voluptatum  dulciffimas  feligere  gaudet,  omnes 
deinde  res  fuggerere,  quae  probabile  reddunt, 
has  delicias  nobis  effe  paratas.  Sic  haec  artifex 
inimitabilis  arte  pingendi  naturam  fuperans, 
et  cui  neque  par  Zeuxis  et  magnus  cedat  Apelles^ 
formas  tam  laetas  exprimit,  ut  maxime  providos 
futura  maximopere  caventes,  faepe  dolis  in- 
nedat,  et  vana  fpe  ludat  credentes.  Eadem 
quoque  facultas  haud  minore  facilitate  fuper 
fundamenta  aerea  fedes  aerumnarum  extruere 

poteftj 

potefl,  quarum  contemplatio  peftora  horrore 
implet. 

Haec  duo  pathemata  mirk  modis  corpus 
ciunt. — Spes  modica  et  laeta,  circuitum  fenguinis, 
fecretiones  excretionefque  promovendo,  menti 
agilitatem  addendo,  fenfufque  gratos  praebendo, 
multum  ad  falutem  confert.  C^um  autem 
tumida  folicita  atque  fallax  animo  haufta  fit, 
(quod  faepe,  fi  ex  Imaginatione  fola  oritur, 
eveniat  neceffe  eft),  cupiditates  nocentes,  curas 
turbidas,  triftitiam,  melancholiam,  raultaque  ma- 
la corporea  gignit  atque  fovet. — Metus  inter 
perturbationes  maxime  nocivas  numerare  velim. 
Qui  timori  obnoxii  funt,  gaudiis  vitae  frui  ne- 
feiunt,  commotionibus  affiduis  objiciuntur,  men- 
tem fpe  pafeere  non  audent,  fed  omnia  pro  mi- 
nacibus horrenti  Timor  denique  vires  infringit, 
maciem  informem  affert,  morbofque  plurimos 
arceflit  vel  faltem  graviter  incendit. 


Dsfideri» 

Defideria  quoque  Imaginatio  imperio  fie£llt^ 
led  plerumque  vehementer  movet.  Tanto  enlni 
res  optatas  in  majus  extollit,  ut  ab  eis  perfe» 
quendis  abftinere  non  poffimus,  nec  periculis, 
labore  difficillimo,  moleftiis  nofmet  ab  inftando 
deterreri  permittamus.  Quin  et  omnes  tum 
cupiditates  tum  averfatlones  aliis  rebus,  quae 
utrafvis  Imaginationi  fuggerere  folent,  funt  fo- 
ciatae  atque  harum  opera  magis  fiunt  huic  fa- 
cultati fubjeftae. 

Omnia  voluptatum  pariter  ac  dolorum  gene- 
ra, quibus  afficiamur  magis  ex  Imaginatione 
quam  ex  quavis  alia  caufa  pendere  videntur» 
Senfilitas  animi  cum  hac  poteftate  intime  con- 
neditur,  adeo  ut  homines  fegni  Imaginatione 
notabiles  hebetes  ac  fer^  fenfuum  expertes  ap- 
pareant. 

Diverfi  igitur  pro  fua  diverfa  natura  ufuque 
agendi,  funt  effeftus,  quos  in  ceteras  mentis 
fun^ones  Imaginatio  edit.  Aliis  levis  eft  ad- 
modum, 

rtiodum,  aliis  triftis,  aliis  autem  prorfus  ab- 
normisk 

Imaginatio  levis  nugis  ineptis  fed  plerumque 
hilaribus  gaudet,  et  perpetuo  per  inane  volitans 
felicitati  certe  etiamque  fanitati  eft  inimica* 
Temperamenti  fanguinei  plerumque  eft  fociaj 
et  quia  ad  utramque  fortunam  nequaquam  pa- 
rata ex  fauftis  fucceflibus  nimium  attollitur^ 
rebus  autem  adverfis  haud  minus  deprimitur. 

Multo  vero  infelicior  ille  eft  cui  Imaginatio 
triftis  femperque  nubilis  obdu£la.  Meditationes 
diras  formafque  horrificas  fecum  perpetuo  volu- 
tat, res  praeteritas  cum  moerore  et  defiderio 
meminit,  futuras  anxio  metu  praefentit.  Facies 
naturae  pulcherrima  hilarifque  oculo  mentis 
malefano  foeda  et  nubibus  procellofis  operta 
videtur.  Benignus  vultus  amici  indicium  illece- 
brarum mendacium  et  peftoris  infidiofi  habetur. 
Abeft  placida  quies  defeffis  artubus  tam  gra- 
ta, nec  vel  animi  vel  membrorum  vires  fradas 

reficere 

reficere  fomnus  praebetur.  Quum  enim  curae 
difcruciant  pedus,  nullam  dant  corpori  requiem, 
animo  pervigili  nullam.  Tollitur  appetitus ; ro- 
bor deinde  confumitur.  Fun£liones  omnes  con- 
cutiuntur. Agitatur  imprimis  cerebrum,  faepe 
quidem  tam  acriter,  ut  mania  fubfequatiir. 
Aliter  interdum,  vi  nervofa  muneribus  folitis 
rite  fungi  definente,  morbi  in  viis  alimentij 
obftrudiones,  vitia  concoftionis,  hypochondriq- 
fis,  aliique  nervorum  affeftus  enafcuntur. 

Nec  minus  nocet  Imaginatio  irregularis.  Haec 
autem,  arbitrio  nec  impulfa  nec  reprefla  pro 
libito  imperitat,  et  quocunque  vult  affeSiones 
agit.  Irrequieta  eft,  turbida,  impetuofa,  atqup 
ad  a£liones,  quae  rationi  foediffima  cernuntur, 
nonnunquam  accendit.  Hoc  vero  genus  phan- 
tafiae  mania  furenti  haud  raro  fociatur. 

Quum  tam  potentes  effedus  ad  alias  animi 
funftiones  afficiendas  Imaginatio  exhibeat,  non 

fnirum  eft  quod  efficaciam  infignem  ad  moleni 
porpoream  mutandam  exercet. 

Conflat  inter  omnes,  mentem  viribus  ad  fun- 
ctiones corporis  afficiendas  ingentibus  gaudere. 
Plurimum  vero  hujus  potentiae  aClioni  Imagi- 
nationis vel  proximae  vel  remotiori,  perque  in- 
terventum aliarum  funClionum  fe  praefenti,  fine 
dubio  tribuendum  eft. 

Quandoquidem  inter  agillimas  animi  funClio- 
nes  phantaiia  eft,  fieri  non  poteft  quin  illam 
corporis  partem  ubi  agit  validi  afficiat,  Necefle 
eft  cerebrum  fatiget,  virtutemque  nervorum 
quam  celerrime  exhauriat.  Quare  cvim  diu  et 
nimium  defefla  fit,  omnes  exinde  funCliones 
cerebri  conturbantur,  virefque  fenfationis,  mo- 
tus, cogitationis  et  voluntatis  commoventur. 
Senfus  imprimis  mirifice  debilitantur.  Nec  qui- 
dem omnino  abfurdum  videtur  dicere,  hanc 
facultatem  crebrb  et  violenter  agitatam  plures 
poetarum  illuftrium  luminibus  privaffe.  Ex  po- 
tentia 

tentla  In  nervorum  fenfilitatem  exercita,  morbos 
in  circuitu  fanguinis  aliifque  funftionibus  cor- 
poris innumeros  efficit.  Ex  viribus  queis  in 
pathemata,  opiniones,  arbitriumque,  pollet,  om- 
nium quae  illis  noltrae  naturae  partibus  eduntur 
fit  orisjo  malorum. 

Nec  minus  tollendis  quam  inferendis  morbis 
vires  mirabiles  minillrat.  Nullum  enim  ell  du- 
bium quin  faepe  fuerit  caufa  fanatlonum  quas 
homines  creduli  pharmacis  nullam  virtutem 
lalutiferam  poffidentibus  adfcripferunt.  Operae 
idcirco  pretium  erit  morbos  quos  inferre,  quof- 
que  depellere  valet,  breviter  lullrari. 

Epilepfiae  caufae  plerumque  occultae  ac  vix 
reperiendae  funt,  fine  dubio  autem  a conditione 
cerebri  aliquo  modo  pendent.  Omnes  animi 
perturbationes,  terror,  iracundia,  graves  feriae- 
que meditationes,  exercitationes  ingenii,  vel  in 
ftudio  literarum,  vel  in  mufarum  cultu,  quae 
nimis  fatigant,  nunc  morbum,  cerebrum  lae- 

dendo,  inducere  pofTunt.  Fatigatio  mentis  ni- 
mia quoquomodo  illata  eundem  habere  potefl 
effedlum,  fed  nulla  animi  facultas  hac  validius 
agit. 

Francifcum  Petrarchum  certiores  fadi  fumus, 
poli  multas  profundas  meditationes,  tandem  in 
epilepfiam  incidiiTe.  Ceterum,  qui  diro  huic 
morbo  obnoxii  funt,  ex  Imaginatione  perturbata 
paroxyfmis  violentis  faepe  corripiuntur.  Nec 
praetermittendum  eft.  Imaginationem  de  morbo 
ipfo  verfatam  hunc  effedlum  potiflimum  prae- 
bere ; fed  utrum  ex  confociatione  idearum,  an 
ex  alia  caufa,  minime  conflat.  Epilepfia,  nifi 
a caufis  organicis  nulla  medela  fuperandis  orta 
fuerit,  faepe  remediis  nullam,  praeter  quam 
Imaginationi  tribuere  licet,  vim  poflidentibus 
feliciter  devldla  efl.  Quid,  quaefo,  vis  medica- 
tricis  in  vulturis  cerebro,  In  jecore  humano,  in 
hauflu  cruoris  e gladiatore  moribundo  effluentis 
invenire  poflis  ? Haec  certe  omnia  aliaque  in- 
numera a veteribus  et  recentioribus  fuperflitlofis 

laudata, 


DE  IMAGINATIONE. 


27 


laudata,  vires  Imaginationis  novo  modo  exer- 
cendo, novamque  aflionem,  priori  fortaffe  con- 
trariam, inflituendo  tam  feliciter  interdum  fuc- 
cedunt.  Vel  forfan  efteftus  magna  ex  parte 
huic  tribuendi  funt,  quod,  auxilio  phantafiae, 
valida  pathemata  cientur,  horror  exempli  caufa, 
fpes  aliique  animi  motus  quos  plurimum  valere 
notum  eft. 

Sunt  et  alii  morbi  convulfivi  qui  eandem, 
haud  raro,  originem  agnofcunt.  Ne  igitur  tales 
foveantur,  vitandae  funt  omnes  mentis  pertur- 
bationes, et  imprimis  cavendum  efl  ne  phanta- 
fiae indomitae  nimia  indulgentia  permittatur. 

Catalepfis  morbus  efl  rariffimus  cujus  quidem 
de  caufis  minimum  conflat.  Attamen  ex  medi- 
corum fcriptis  videtur,  plerofque  diro  huic  af- 
feclui  obnoxios  melancholicos  fuiffe  qui  fortiori 
vi  Imaginatrici  gavifi  erant,  quique  ideas  de  nu- 
rnine  fummo,  fpiritibus  coeleflibus,  aliifque  rebus 
facris  fere  perpetuo  fub  animo  foliti  erant  yerfare. 

Tales 

Tales  homines  phantafiae  indulgentes  res  omnes 
externas  fufque  deque  habent,  animo  autem  im- 
mittunt habenas,  ideas  quas  fublimes  vocant 
inter  fe  comparant,  donec  omnium  corporearum 
obliti  faxis  immobiliores  redduntur.  Tunc,  ve- 
lut  in  fomniis,  phantafia  fola  imperat  virionefque 
vel  laetiffimas  triftiffimas  fingit,  quas  ex  coelo  de- 
fcendifle  faepe  creditum  efl.  Meditationes  cujuf- 
modi  profundae  fixaeque,  fuerint  triftes  an  laetae, 
utrum  ex  terrore  an  ex  aliis  animi  commotionibus 
ortae,  hunc  effedlum  praebuilfe  notiffimum  eft. 
(Vide  Galeni  Comm.  in  Hipp.  2.  cap.  56.  Tulp. 
obf.  lib.  I.  cap.  21.  Auguft.  de  civ.  Dei,  lib.  14, 
cap  24.) 

Contendat  igitur  medicus  qui  huic  morbo 
occurrere  conatur  ideas  fixas  nocentes  ab  animo 
movere,  copiamque  meditationis  profundae  quam 
folitudo  favet,  per  jucunda  amicorum  colloquia 
aliafque  occupationes  gratas,  omnimodo  tollere. 
Mutatio  coeli,  nova  et  jucundiora  loca  often- 
dendo,  faepiffime  prodeft. 

Hyfteria  multum  ab  animi  commotionibus  ct 
agitationibus  pendet.  Huic  maxime  proclives 
funt  puellae  naturae  tenerioris,  ingenii  acuti, 
animique  mobilis,  quae  ad  impetuofas  mentis 
cogitationes  pronae  funt,  et  gravibus  affliguntur 
perturbationibus.  Ex  fane,  ni  fallor.  Imaginatio 
judicio  validior  femper  efl  hujus  mali  pars  non 
minima.  Judicio  enim  et  voluntate  pollentibus, 
faeminas  mentis  conftantioris  affeftus  hujufrnodi 
refiftere  aliquando  videmus.  C^uando  autem  Ima- 
ginationi remittuntur  fraena,  fl  caufae  leviflimae 
adfint,  paroxyfmi  violenti  facile  excitantur,  non 
ita  facile  cohibendi.  Conflat  etiam,  memoriam  et 
conceptum  animi  tales  paroxyfmos  faepe  reno- 
vare. An  mirum  igitur  fi  Imaginatloj  quae  his 
certe  pollentior  efl,  idem  praeflare  queat  ? A- 
moveantur  igitur  omnia  quae  ideas  nocentes  in 
mentem  revocare  folent  j evitentur  quaecunque 
paroxyfmos  unquam  comitata  fint  j fed  potius 
(fl  fieri  poteft)  fic  confirmetur  mens,  ut  haec 
omnia  innocua  reddantur. 


In 

In  malo  hypochondriaco,  quod  priori  efl  af- 
fine, mens  vehementer  turbatur.  Caufae  vel 
minimae  triftitiam,  metum,  iram,  ex  phantafia 
perverfa  inducunt.  De  valetudine  praecipue 
hallucinantur  aegri,  multos  affedlus  graves  ad- 
efle  fingunt,  omnibufque  phantafiae  ludibriis 
fidem  dant,  donec,  ratione  labafcente,  pereunt 
omnino  et  corporis  et  animi  vires.  Huic  affec- 
tioni maxime  obnoxii  funt,  qui  vigore  ingenii 
gaudentes,  fludiis  literarum  nimis  indulgent, 
meditationibus  acribus  et  affiduis  fefe  dedunt,  et, 
rebus  familiaribus  negledlis,  in  folitudine  atque 
otio  artes  Imaginationis  cum  ardore  excolunto 
Depellantur  fummopere,  omnia  quae  animum 
turbare  queant,  reficiatur  mens  ludis,  confortio 
amico,  itineribus  per  loca  amoena,  aliifque  re- 
bus hilaritatem  ac  fenfationes  gratas  afferenti- 
bus. 

Melancholia  faepe  inter  fequelas  hypochon- 
driaci mali  numeratur  ; faepe  etiam  fine  iftius- 
modi  affe£lione  praeeunte  difpofitos  adoritur. 

Omnia 

Omnia  fere  figna,  praeter  quae  ex  vitiis  corpo- 
ris oriuntur,  Imaginationi  laefae  tribuendae  funt. 
Definitio  profefto  quam  oliin  propofuit  Aretae- 
us,  hanc  caufara  agnofcit.  “ Melancholia  (in- 
quit  ille)  eft  animi  angor  in  una  phantafia 
infixus  et  inhaerens,  abfque  febre.”  Innu- 
iTierae  fuerunt  imagines  falfae  quae  in  omni 
aevo  hypochondriacos  illuferunt,  quarum  haud 
paucae  vix  credibiles  funt.  Aetius  meminit  cu- 
jufdain  qui  fe  capite  carere  aflerebat.  Plurimi 
fe  mortuos  exiflimabant.  Quidam  fe  vitreum 
eife,  alius  fe  lateritium,  credebat,  alii  fe  pedes 
vitreos  vel  crura  ex  flraminibus  habere  puta- 
bant. Alii  fefe  pecudes  effe  lugebant,  multi  fe 
reges,  imperatores,  angelos,  etiamque  Deos 
jadabant. 


Viri  maxime  ingeniofi,  quibus  Imaginatio  fer- 
tilis eft  admodum,  ad  hunc  morbum  prae  aliis 
hominibus  funt  proclives.  Nihil  autem  tam  in 
medendo  efficax  erit,  quam  exercitatio  mentis 
modica,  ac  de  multis  rebus  novis,  quae  iis  antea 

nocentibus  valde  difimiles  funt,  verfata.-Trif- 
titia,  quae  hujus  mali  nota  eft  generalis,  ex  Ima- 
ginatione male  fana  fere  omnino  oritur.  Homo 
cui  mens  triftis,  femper  is  eft,  qui  formas  mife- 
riarum  contemplari  folet,  qui  in  unam  tabulam 
omnia  quae  in  facie  naturae  et  in  rebus  huma- 
nis aerumnas  inferre  poffint  colligit,  et  qui  con- 
tentione validiffima  in  pofitu  minime  felici  om- 
nes ad  quemcunque  eventum  vel  quamcunque 
expeflationem  pertinentes  alTidue  verfat.  Me- 
lancholia profedo  ad  unam  rem  femper  conver- 
titur, et  plerumque  in  odium  vitae  procedit.— 
Aliud  melancholiae  fignum  timiditas  eft  ; quae 
certe  ab  Imaginatione  morbida  pendet.  Terro- 
res enim  hypochondriacorum  ac  melancholicor- 
um omnino  funt  phantafiae  figmenta,  omnibus 
quidem  fanis  abfurda  apparentia.  Sed  nequa- 
quam pro  firaulatis  funt  hi  terrores  habendi, 
nam  faepe  fiunt  adeo  acerbi  ut  in  defperationem 
ducant. 

Religio 

lieligio  fuperftitiofa  etiam  ab  Imaginatione 
yitiata  oritur,  ac  faepe  melancholia  excipitu^. 
Oratores  fanatici  in  concionibus  fuis  deliris  ter- 
rores juftitiae  divinae  tam  horrifice  faepe  pin- 
gunt, ut  infirmae  audientium  mentes  formidine 
intolerabili,  commotionibus  perpetuis,  dubita- 
tionibus de  animi  immortalis  conditione  maxi- 
nie  cruciantibus,  et  confpeftu  peccatorum  at- 
que errorum  diriffimo  percellantur,  unde  in 
defperationem  mortemque  immaturam  praecipi- 
tes aguntur,  lidem  praecones  amentes  interdum 
gaudia  caeli  ita  magnifica  canunt,  ut  aliqui  au- 
ditorum taedio  et  averfatione  vitae,  tamque 
impatiente  felicitatis  fuperum  cupidine  affician- 
tur, ut  in  facinus  quoddam  fceleflum  impellan- 
tur, quo  quidem  facinore  infelices  illi  ab  onere 
vitae  mortalis,  fine  manus  caede  ipforum  tingen- 
do, levari  cupide  fperant. 

Plura  adhuc  de  melancholia  dicere  facile  ef- 
fet  5 fed  jam  fatis  didura  efi:  ad  ofiendendum 
quantum  ab  Imaginatione  laefa  hic  morbus 

pendet.  Imaginatio  enim  laefa,  ni  fallor,  caufa 
proxima  habenda  eft.  Satis  quoque  ad  mon- 
ftrandum  diftum  efl,  auxilia  externa  fola  fine 
attentione  ad  mentis  perturbationem  fedula  fa- 
natlonem  conficere  non  pofle. 

Mania  omnium  morborum  atrocillimus.  In 
lioc  profedlb  magis  adhuc  quam  in  morbo  jam 
memorato  Imaginatio  turbatur,  nam  de  omni- 
bus hallucinatur.  Aeger  rebus  faftis  minimum 
dat  attentionis,  atque  fine  intermiflione  circa 
mentis  fi6tiones  delirat,  et  faepiffime  quidem  de 
injuriis  quas  credit  adverfum  fe  fadas  efle  vel 
paratas,  miferrimas  quaerelas  profundit. — Imagi- 
natio diu  valideque  circa  res  quafdam  occupata 
iniram  tandem  celeritatem  confequitur,  et  tam 
agilis  evadit,  ut  nemo  cogitationum  hominis 
infani  nexum  cernere  poffic.  Confociatio  igi- 
tur idearum  hoc  morbo  rapidior  fit,  quam  ut 
judicium  aegri  juftas  notiones  ab  incongruenti- 
bus, res  geftas  a fiftis,  difcernere  nequeat.  Ho- 
mines ingeniofi.  Imaginatione  valida  praediti 

statura  ad  iracundiam  aliafque  perturbationes 
proclives,  qui  mentem  nimis  et  diutius  in  aliquid 
intendunt,  et  praecipue  qui  ftudiis  fublimibus 
■acriter  incumbunt,  hoc  faepiffime  corripiuntur. 
Philofophorum,  mathematicorum,  poetarum, 
hiftrionum,  theologorum,  fcriptorum  hiftoria- 
rum  fabulofarum,  (leditantium  etiam,  fi  equi- 
tem De  la  Mancha  pro  exemplo  memorare  licet) 
haud  pauci  ita  fuerunt  affedi.  Hinc  oliin  or- 
tum efl:  adagium,  “ nimium  dodrinae  te  in- 
“ fanum  fecilfe.  ” Hujus  igitur  caufae  in  cu- 
mtione  talium  morborum  ratio  diligenter  haben- 
da eft.  Amoveantur  res  qualefcunque  cogitata 
nocentia  fufcitantes.  Cohibeantur  maniaci  a 
perniciofa  Imaginationis  et  pathematum  indul- 
gentia. Impellantur  interdum  metu,  interdum 
benignitate,  (ut  opus  fuerit)  ad  res  veras  jufle 
confiderandas,  ut  errores  phantafiae  tandem 
omnino  cohibeantur. 

Noftalgia  alius  eft  morbus  qui  ex  phantafia 
nimium  indulta  originem  ducit.  Imagines  vo- 
luptatum 


DISSERTATIO  MEDICA, 


3(5 

luptatum  praeteritarum,  amicorum  longe  ab- 
fentium,  amnium,  montium,  rupium,  nemo- 
rmnque  amaenorum,  quae  domum  paternam 
circumpledluntur,  locorum  ubi  ludi  pueriles 
oblectarunt,  cuique  funt  gfatae,  fed  raeditabun- 
aos  triftefque  faepe  tam  valide  movent,  ut  vires 
et  animi  et  corporis  deperdant,  et  aegritudinem 
nulla  medicina,  nifi  fpes  patriam  revifendi  ac- 
cefferit,  fanabilem  inducant. 

Multorum  fane  aliorum  morborum  fimlli 
modo  Imaginatio  laefa  pro  origine  fuit.  Ex 
animi  perturbationibus  immoderatis,  five  laetis 
feu  triftibus,  ex  meditationibus  de  ftudio  quali- 
cunque acrioribus,  ex  Imaginatibne  quoquo 
modo  fortiter  agente,  fanguinem  nimirum  gra- 
viter commovendo,  multi  in  palpitationem  cordis, 
in  apoplexiam,  cephalalgiam,  epiftaxin,  alias- 
que  haemorrhagias,  abortum,  aliofque  diverfo- 
rum  generum  morbos,  aut  rapidius  aut  lentius 
vitam  tollentes,  inciderunt.  Multi  quoque 
morbi  eadem  ex  caufa  lethaliter  ingravefeunt. 

Febrium 


DE  imaginatione. 

Febrium  omnia  genera,  Inflammationes,  (phre- 
nitis imprimis,)  podagra,  pedis,  fcorbutus,  cho- 
lera, vomitus,  dyfenteriae,  haemorrhagiae,  fi 
quibufdam  auftoribus  fidem  habemus,  etiarri 
illata  fuerunt,  at  certe  faepenumero  graviter 
aucta.  De  his  late  traclare  non  in  animo  efi. 
Liceat  faltem  dicere  eos  omnes  morbos,  fi  ve  ex 
Imaginatione,  fi  ve  ex  aliis  caufis  ortos,  multum 
levaminis  a prudenti  hujus  potefiatis  regimine 
ducere,  neque  paucos  eorum  attentione  ad  hunc 
folnin  praebita  fublatos  fuifle. 

Plurima  quidem  remediorum  quae  maxime 
celebrata  fuerunt,  efficaciam  ex  viribus  phan- 
tafiae  magna  ex  parte  duxere.  Magnam  in 
fundtionibus  corporis  moderandis  vim  eflfe  phan- 
fafiae  jam  fuit  confirmatum.  Expedanduin 
igitur  hanc  facultatem  vires  medicaminum,  nunc 
augere,  nunc  minuere  polTe.  Sed  quod  miran- 
dum  eft,  haud  raro  vice  medicaminum  fungi- 
tur, et  interdum  effedus,  naturalibus  prorfus 
contrarios,  edit.  Fuerunt  qui,  purgantibus  vifis 

vel 

Vel  odore  perceptis,  alvi  duftionem  experti  furit ; 
alii,  quibus  fide  folum  cathartici  fumpti  alvus 
mota  eft;  alii,  quibus  aftringentibus  et  narco- 
ticis pro  purgantibus  fumptis  venter  folutus  ed. 
In  aliis  exemplis  fudorem  finlili  modo  aftrin- 
gentibus motum  efle,  Pechlinus  et  Hoffmannus 
auftores  funt.  Quid  memorem  efFeftus  reme- 
diorum fuperftitloforum,  quae  ex  vulgaribus  et 
inertibus  rebus  confeda  morbos  graves  interdum 
amoverunt  ? An  numerare  oportet  frivola  hu- 
jufmodi,  amuleta,  lapillos,  quifquilias  ab  aegris 
circumgeftatas,  tadum  manus  applicatum,  incan- 
tamenta rite  celebrata,  horrida  quaedam  pro 
dolores,  febres  intermittentes,  epilepfiam  au- 
ferendo, olim  et  adhuc  perpetrata?  Videtur 
quidem  hoc  non  politicos  antiquos  latuiffe,  po- 
tiufve  credulos  iftos  pariter  ile  plebem  falfa 
religione  fidem  locaffe. — Ferunt,  praeferiptum 
fuilTe  in  libris  Sybillinis  (qui  fancta  cura  ab 
Romanis  fervabantur)  fi  peftis  populum  inva- 
deret, le£Ufternium  pro  folo  remedio  celebran- 
dum oportere.  Et  Livius  nos  certiores  facit, 

hanc  ceremoniam  miro  cum  fucceflu  aliquando 
obfervatam  fuifle. 

Eidem  caufae  tribuere  licet  quodcunjque  vis 
falutiferae  ex  magnetifmo  animali  oriri  unquam, 
putatum  eft.  Poftquam  enim  inveftigatio  ac- 
curatiffima,  juflu  Regis  Gallici  inftituta,  philo- 
fophis  egregiis  habita  erat,  vifum  eft  omnibus, 
nihil  aliud  effe  effica^f  nift  Imaginatio  aegrorum 
valide  mota.  Fiducia  fumma  primum  excitata 
eft,  imagines  jucundiffimae  invitatae,  timor 
longe  depulfus  et  omnes  motus  morbidi  coer- 
citi.— ^Etiam  cum  nulla  applicatio  fafta  eft,  fi 
aegri  ad  credendum  hunc  magnetifmum  mira- 
bilem applicatum  effe  impelli  potuerunt,  effedus 
validiffimi  femper  obfervati  funt. — Convulfiones 
faepe  fanitatem  reftitutam  praegreffi  funt. 

Nec  recentioribus  temporibus  defunt  talia  re- 
media.— Quid  enim  eft  hoc  quod  Traftorum 
Metallicorum  decantatur  ? Si  quidem  vis  ulla 
ia  his  refidet,  haud  ignarus  fum,  effedus  mino- 

res  ex  Imaginatione  fola  oriri. — ^Nam  quum  in- 
terdum (experimenta  enim  haud  deficiunt)  li- 
gnum pro  metallo  adhibitum  eft,  eadem  eve- 
nerunt ac  fi  Tradlores  ipfi  applicati  effent ; dolor 
levatus  eft,  et  partes  corporis  laefae  cito  ad  fani- 
t^tem  redierunt.  Quod  de  hac  re,  a medico 
infigni  Joanne  Haygarth  editum  eft  attentionem 
omnium  medicinae  cultorum  meretur ; ex  illa 
enim  differtatione  concludere  licet,  efFedtus  qui 
aliquando  ex  Tradloribus  fidtitiis  (ligneis)  oriri, 
crediti  funt  majores  efle  et  mirabiliores  quam 
qui  unquam  tradloribus  Perkinisii  tributi  funt,— 
Tradlores  metallicos  nullam  efficaciam  ex  Gal- 
vanifmo  aut  eledtricitate  animali  derivare,— et 
Imaginationem  folam  efle  caufam,  quae  cura- 
tionem conficit.  Difeimus  praeterea  quantum 
valet  fides  medico  data,  et  unde  oriuntur  effe- 
ctus mirabiles  remediorum  empiricorum. 

Quomodo  autem  fiunt  haecce  ? Haud  qui- 
dem omnes  talium  proceflum  gradus  indicare 
A'ires  mihi  fufficiunt  j fed  de  quibufdam  minime 

eft  dubitandum.  Multum,  ni  fallor,  omnium 
fere  morborum  ex  voluntate  depravata  oritur. 
Quando  hujus  poteflatis  nobiliflimae,  ceterarum 
moderatricis,  vires  deficiunt,  facile  in  labem  ruit 
corpus.  Omnes  funftiones  et  animi  et  corporis 
turbantur,  et  dum  haec  conditio  morbofa  per- 
flat, omnia  in  pejus  procedunt.  Sed  Imaginatio 
interdum  munus  voluntatis  ufurpat,  et  interdum 
hanc  ad  aftiones  neceffarias  flimulat.  Refti- 
tuuntur  tunc  potentiae  fopitae,  debito  curfu 
omnia  progrediuntur,  et  cum  fanitate  habenas 
refumit  voluntas. 

Imaginatio  circa  formas  gratas  occupata  hila- 
ritatem alfert,  triflitiam,  folicitudines,  timores 
longe  fugat,  adeoque  impedimenta  fanitatis  pef- 
fima  prorfus  aufert.  Fides  tunc  remediis  habe- 
tur,  fpes  beneficii  accipiendi  fovetur,  vota  ut 
fanitas  reflituatur  avidiora  fiunt  j voluntas  igitur 
quam  fortiflime  contendens  effedlui  optato  fa- 
vet, et  omnes  quae  menti  obedientes  funt  partes 
ad  eandem  operam  confpirant.  Fundliones  fli- 

mulo  parent,  quem  potentem  antea  expertae 
funf,  aut  quGCum  effeclus  cert;  generis  in  mente 
confociati  funt.  Aeger  faniiatem  cupit,  ac  voto 
petitur. 

Semper  in  mente  teneatur,  quam  necelTarium 
effe  in  febribus  aliifque  morbis  violentis  hujus 
facultatis  habere  ratiorem.  In  Typho,  nec  mi- 
nus in  Synocha,  Phrenitide,  omnia  quae  multum 
irritant,  iedulo  fugienda  funt.  Cogitationes  in- 
gratae nequaquam  fuggerantur,  fed  contra  evi- 
tentur omnia  quae  mentem  ad  agendum  lufci- 
tare  poffint.  Si  delirium  grave  adfit,  oftendan- 
tur  res  notae  et  familiares  ad  errores  abigen- 
dum. Foveatur  fanitatls  fpes,  ut  mens  fit  patiens 
et  tranquilla.  Denique  pro  violentia  moroi 
temperetur  ita  phantafia,  ut  aeque  ab  meditatio- 
nibus acribus  et  ab  iis  quae  animum  demittunt 

De  vi  phantafiae  matris  in  foetu  afficiendo 
multi  auctores  differuerunt.  Horum  vero  alii 
magnam,  alii  nullam  talem  vim  agnofcunt. 
Non  is  fum  certe  qui  tantas  c miponere  lites  luf- 
cipiam  ; fed  mihi  procul  dubio  videtur,  utraeque 
fuas  fententias  nimia  cum  fiducia  dixilTe.  Om- 
nibus fabulis  de  monflris  potentia  phantafiae 
maternae  deformatis,  nemo  minus  dat  fidei. 
Nequaquam  tamen  ita  abfurdum  mihi,  ut  qui- 
bufdam,  videtur.  Imaginationem  aliquam  hu- 
jufmodi  potentiam  habere.  Multa  enim  funt 
exempla  notiffima  ubi  hac  facultate  effectus 
haud  facilius  explicandi  manifefie  proditi  funt. 

Quis,  quaefo,  rationem  exponere  promittit, 
qua  Imaginatio  inteftina  ita  movet,  ut  purgatio 
inducatur  ? An  talis  fcientia  huic  facultati  tri- 
buenda fit,  qualis  parti  alicui  ubi  velit  operam 
fuam  dirigere  poffit. 

Sed  mirabiliorem  Imaginationis  efFedum  in 
facultate  imitationis  vocis,  geftus,  vultus  etiam 
ac  morum  (quae  Anglice  mimickry  audit)  obfer- 
vamus,  quam  gradu  validiore  aut  debiliore  om- 
nes polTident,  et  certi  homines  perfedione  fum- 
ma.  Hi  plerumque  funt,  qui  Imaginatione  vi- 
vida gaudent,  quique  voluntatis  in  vires  motri- 
ces  imperio  facile  uti  didicerunt.  Nihil  fane 
difficilius  efl;  quafti  invenire  quales  motus  quas- 
libet modulationes  vocis  et  tenuia  fonorum  dif- 
crimina  efficere.  Novimus  tamen  hos  motus, 
qUamvis  nunquam  antea  tentatos,  poffe  citiffime 
fimulari.  Modulatio  organorum  tam  fubito  fit 
quam  fi  fuiffet  aftio  folita  et  omnino  naturalis. 
Hoc  certe  eft  exemplum  voluntatis  ab  Imagi- 
natione, potiufve  a conceptione  pendentis,  quod 
folertiffimi  caufarum  abditarum  indagatores  ex- 
plicare non  poffunt. 

Mirandum  quidem  efl  quod  phantafia  vim 
fuam  ad  foetum,  qui  in  utero  efl  quoquomodo 
corpus  alienum,  ac  nequaquam  pars  proprie  ita 

di£la  matris  ipfms,  extendere  potell.  Nexus 
autem  arftiflimus  hanc  inter  illumque  interce- 
dit. Nec  abfurdum  eft  conjicere  fympathias 
quasdam  inter  partes  utriufque  fimiles  exiftere. 
Si  haec  fufpicio  permittitur,  quid  tam  mirum 
eft  quod  pars  aliqua  corporis  materni  ftimulo 
externo  affefta  ad  partem  fimilem  foetus  eam 
affedionem  extendat  ? Hoc  non  mirabilius 
mihi  apparet  quam  dolor  humeri  dextri  ex  he- 
patitide oriens,  inflammatio  teflis  ex  cynanche 
parotidea, vomitus  ex  injuriis  capitis,  &c. — Haud- 
quaquam  mea  fententia  eft.  Imaginationem 
proxime  foetum  afficere.  Sed  quare  non  pona- 
mus, hanc  facultatem,  in  corpus  matris  agentem, 
vires  suas  interventu  nervorum  ac  vasorum  ad 
foetum  porrigere  ? 

Novimus  praeterea  uterum  vim  mufculofam 
validifllmam  exercere  poflfe,  quae  pro  variis  fti- 
mulis  applicatis  varia  elTe  poflit. 


Sed 

Sed  longum  foret  de  hac  re  amplius  dilTerere. 
Alias  inquifitiones  de  viribus  phantafiae  faep^ 
propofitas  remittamus  neceffe  eft. 

FINIS. 

